## Pravilnik o izmjenama Pravilnika o vrstama pohvala i nagrada, uvjetima i postupku njihove dodjele

### NN 123/2012 (9.11.2012.), Pravilnik o izmjenama Pravilnika o vrstama pohvala i nagrada, uvjetima i postupku njihove dodjele

MINISTARSTVO OBRANE

2680

Na temelju članka 140. stavka 2. Zakona o službi u Oružanim snagama Republike Hrvatske (»Narodne novine«, broj 33/02, 58/02, 175/03, 136/04, 76/07, 88/09 i 124/09) donosim

PRAVILNIK

O IZMJENAMA PRAVILNIKA O VRSTAMA POHVALA I NAGRADA, UVJETIMA I POSTUPKU NJIHOVE DODJELE

Članak 1.

U Pravilniku o vrstama pohvala i nagrada, uvjetima i postupku njihove dodjele (»Narodne novine«, broj 95/03, 108/03, 81/06, 40/11 i 147/11) članak 5. mijenja se i glasi:

»Pohvale u Ministarstvu obrane i Oružanim snagama su:

1. Pohvala ministra obrane

2. Pohvala zamjenika ministra obrane

3. Pohvala načelnika Glavnog stožera Oružanih snaga

4. Pohvala glavnog tajnika Ministarstva

5. Pohvala glavnog inspektora obrane

6. Pohvala pomoćnika ministra obrane

7. Pohvala zamjenika načelnika Glavnog stožera Oružanih snaga

8. Pohvala zapovjednika grane Oružanih snaga, ravnatelja Hrvatskog vojnog učilišta, zapovjednika Zapovjedništva za potporu, zapovjednika Zapovjedništva za obuku i doktrinu i zapovjednika pristožerne postrojbe

9. Pohvale načelnika uprave Glavnog stožera Oružanih snaga, načelnika sektora Ministarstva obrane te čelnika samostalnih ustrojstvenih jedinica Ministarstva obrane

10. Pohvala zapovjednika samostalne bojne, njima ravne ili više razine.«

Članak 2.

Članak 6. mijenja se i glasi:

»Ministar obrane i zamjenik ministra obrane pohvaljuje ustrojstvene jedinice Oružanih snaga i Ministarstva obrane te pripadnike Oružanih snaga i djelatnike Ministarstva obrane.

Osobe iz stavka 1. ovoga članka dodjeljuju pohvalu na osobni poticaj ili na prijedlog načelnika Glavnog stožera Oružanih snaga, glavnog tajnika Ministarstva, glavnog inspektora obrane i pomoćnika ministra obrane.«

Članak 3.

Članak 9. mijenja se i glasi:

»Glavni tajnik Ministarstva pohvaljuje djelatnike Ministarstva obrane u ustrojstvenim jedinicama Glavnog tajništva.

Glavni tajnik Ministarstva dodjeljuje pohvalu na osobni poticaj ili na prijedlog čelnika ustrojstvene jedinice koja je u sastavu Glavnog tajništva.«

Članak 4.

U članku 10. stavku 1. i 2. riječi: »Ravnatelj Uprave Ministarstva obrane« zamjenjuju se riječima: »Pomoćnik ministra obrane«.

Članak 5.

Članak 12. mijenja se i glasi:

»Načelnik uprave Glavnog stožera Oružanih snaga, načelnik sektora Ministarstva obrane te čelnik samostalne ustrojstvene jedinice Ministarstva obrane pohvaljuju pripadnike Oružanih snaga odnosno djelatnike Ministarstva obrane u svojim ustrojstvenim jedinicama.

Osobe iz stavka 1. ovoga članka dodjeljuju pohvalu na osobni poticaj ili na prijedlog voditelja službe u Ministarstvu obrane te načelnika odjela u Oružanim snagama.«

Članak 6.

U članku 17. stavku 2. iza podstavka 2. dodaje se novi podstavak 3. koji glasi: »– zamjenik ministra obrane – u vrijednosti do 6.000,00 kuna (5 komada godišnje),«.

Dosadašnji podstavci 3., 4., 5. i 6. postaju podstavci 4., 5., 6. i 7.

U dosadašnjem podstavku 4. koji je postao podstavak 5. riječi: »– tajnik Ministarstva« zamjenjuju se riječima: »– glavni tajnik Ministarstva«, a u dosadašnjem podstavku 5. koji je postao podstavak 6. riječi: »– ravnatelji uprava Ministarstva obrane« zamjenjuju se riječima: »– pomoćnici ministra obrane«.

Članak 7.

U članku 19. stavku 2. podstavku 4. riječi: »– tajnik Ministarstva« zamjenjuju se riječima: »– glavni tajnik Ministarstva«, u podstavku 5. riječi: »– ravnatelji uprava Ministarstva obrane« zamjenjuju se riječima: »– pomoćnici ministra obrane« i u podstavku 8. riječi »načelnik službe Ministarstva obrane« zamjenjuju se riječima: »– načelnik sektora Ministarstva obrane«.

Članak 8.

U članku 21. stavak 2. podstavak 3. mijenja se i glasi:

»– zamjenik ministra, pomoćnik ministra obrane, glavni tajnik Ministarstva, zamjenik načelnika Glavnog stožera Oružanih snaga, glavni inspektor obrane, zapovjednik grane Oružanih snaga, ravnatelj Hrvatskog vojnog učilišta, zapovjednik.

Zapovjedništva za potporu, zapovjednik Zapovjedništva za obuku i doktrinu i zapovjednik pristožerne postrojbe – u trajanju do 5 radnih dana,«.

U članku 21. stavku 2. podstavku 4. riječi: »– načelnik službe Ministarstva obrane« zamjenjuju se riječima: »– načelnik sektora Ministarstva obrane«, a riječi: »čelnik posebne ustrojstvene jedinice Ministarstva obrane« zamjenjuju se riječima: »čelnik samostalne ustrojstvene jedinice Ministarstva obrane.«

Članak 9.

U članku 25. riječi: »u Personalnu službu Ministarstva obrane« zamjenjuju se riječima: »u Sektor za potporu upravljanja ljudskim resursima.«

Članak 10.

Obrazac 1 nalazi se u prilogu ovoga Pravilnika i njegov je sastavni dio.

Članak 11.

Ovaj Pravilnik stupa na snagu danom objave u »Narodnim novinama«.

Klasa: 023-03/12-04/17
Urbroj: 512-01-12-1
Zagreb, 23. listopada 2012.

Ministar
Ante Kotromanović, v. r.

Obrazac: 1

Predlaže se za: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum dopisa kojim se upućuje prijedlog:

Ustrojstvena jedinica:

Postrojba:

Predlaže se u povodu:

Planirani datum svečanog uručenja:

|  |
| --- |
| – ČIN, IME, IME OCA, PREZIME:  – DAN, MJESEC I GODINA ROĐENJA:  – MJESTO ROĐENJA  – DUŽNOST:  – STATUS: |
| OBRAZLOŽENJE (u obrazloženju se navodi konkretno djelo koje je povod za pohvaljivanje, ne obuhvaćaju se razlozi zbog kojih je kandidat do sada dobio nagrade ili pohvale): |
| Da li je djelatnik stegovno kažnjavan ili se protiv njega vodi stegovni postupak: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| SVE DOSADAŠNJE NAGRADE I POHVALE (obvezatno je unijeti sve dosadašnje pohvale i nagrade – razina, klasa, urudžbeni broj, datum i godina): |
| Prijedlog je razmatran na kadrovskom povjerenstvu / komisiji (navesti broj komisije i datum održavanja): |

Točnost podataka potvrđuje              Zapovjednik/načelnik/

                                               MP

   \_\_\_\_\_\_\_\_\_\_\_\_\_\_\_\_\_\_\_\_\_           \_\_\_\_\_\_\_\_\_\_\_\_\_\_\_\_\_\_\_\_

123 09.11.2012 Pravilnik o izmjenama Pravilnika o vrstama pohvala i nagrada, uvjetima i postupku njihove dodjele

123 09.11.2012 Pravilnik o izmjenama Pravilnika o vrstama pohvala i nagrada, uvjetima i postupku njihove dodjele

Pravilnik, NN 123/2012-2680